2005R1345 — DA — 01.07.2010 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 1345/2005

af 16. august 2005

om gennemførelsesbestemmelser for ordningen med importlicenser for olivenolie







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 865/2004 af 29. april 2004 om den fælles markedsordning for olivenolie og spiseoliven og om ændring af forordning (EØF) nr. 827/68 ( 1 ), særlig artikel 10, stk. 4, og ud fra følgende betragtninger: (1) Artikel 10 i forordning (EF) nr. 865/2004 fastsætter særlige bestemmelser for udstedelsen af importlicenser for olivenolie. Der bør fastsættes visse særlige gennemførelsesbestemmelser for udstedelsen af disse licenser. (2) Bestemmelserne i nærværende forordning supplerer bestemmelserne i Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter ( 2 ). (3) Af hensyn til klarheden og gennemskueligheden bør Kommissionens forordning (EF) nr. 1476/95 af 28. juni 1995 om særlige gennemførelsesbestemmelser for ordningen med importlicenser for olivenolie ( 3 ) ophæves fra den 1. november 2005. (4) Kommissionens forordning (EF) nr. 2543/95 af 30. oktober 1995 om særlige gennemførelsesbestemmelser for ordningen med eksportlicenser for olivenolie ( 4 ) fastsætter en obligatorisk ordning for udstedelse af eksportlicenser. I henhold til artikel 10, stk. 3, i forordning (EF) nr. 865/2004 bliver udstedelsen af eksportlicenser en fakultativ foranstaltning, som afhænger af markedsudviklingen. Derfor bør forordning (EF) nr. 2543/95 ligeledes ophæves fra den 1. november 2005. (5) Foranstaltningerne i denne forordning er i overensstemmelse med udtalelse fra Forvaltningskomitéen for Olivenolie og Spiseoliven — ud fra følgende betragtninger: UDSTEDT FØLGENDE FORORDNING:







Artikel 1

1. Denne forordning indeholder særlige gennemførelsesbestemmelser for den ordning med importlicenser, der blev fastsat ved artikel 10 i forordning (EF) nr. 865/2004.

▼M1

2. Importen af produkter henhørende under KN-kode 0709 90 390711 20 90 og 2306 90 19, for hvilke der skal fremlægges importlicens, er fastsat i artikel 1, stk. 2, litra a), i Kommissionens forordning (EF) nr. 376/2008 ( 5 ). Importlicensens gyldighedsperiode og den sikkerhed, der skal stilles, er som fastsat i del I i bilag II til den pågældende forordning.

▼B

Artikel 2

1. For at en importør kan nyde godt af en særordning som fastsat i de forordninger, der er vedtaget med henblik på gennemførelsen af Fællesskabets aftaler med visse tredjelande, anføres navnet på det pågældende tredjeland i rubrik 7 og 8 i ansøgningen om importlicens samt i licensen.

2. Licensen indebærer forpligtelse til fra det anførte tredjeland at indføre et produkt, der opfylder betingelserne i de i stk. 1 omhandlede forordninger, og som licensen er udstedt for.

▼M1 —————

▼B

Artikel 4

1. Medlemsstaterne meddeler Kommissionen de mængder, for hvilke der er udstedt importlicenser, med specificering af mængderne og, i de i artikel 2, stk. 1, omhandlede tilfælde, af disses herkomst, inden for følgende frister:

a) senest den 5. i hver måned for perioden fra den 16. til slutningen af den foregående måned og senest den 20. i hver måned for perioden fra den 1. til den 15. i samme måned med hensyn til de produkter, der er nævnt i artikel 1, litra a), i forordning (EF) nr. 865/2004

b) i løbet af den første måned efter afslutningen af hvert høstår med hensyn til de produkter, der er nævnt i artikel 1, litra b) og c), i forordning (EF) nr. 865/2004, og for hvilke der er udstedt importlicens.

Såfremt indførslen af de mængder, for hvilke der er ansøgt om licenser i en medlemsstat, af denne findes at indebære risiko for forstyrrelser på markedet, meddeler medlemsstaten straks Kommissionen de ifølge første afsnit specificerede mængder, idet der skelnes mellem de mængder, for hvilke der er ansøgt om licenser, som endnu ikke er udstedt eller imødekommet, og de mængder, for hvilke der er udstedt licenser i løbet af de pågældende 15 dage.

▼M2

2. De meddelelser, der er nævnt i artikel 4, stk. 1, første afsnit, litra a), herunder nulangivelser, sender medlemsstaterne elektronisk ved hjælp af den blanket, som Kommissionen har udarbejdet til brug for dem.

De meddelelser, der er nævnt i artikel 4, stk. 1, første afsnit, litra b), og artikel 4, stk. 1, andet afsnit, herunder nulangivelser, sendes i overensstemmelse med Kommissionens forordning (EF) nr. 792/2009 ( 6 ).

▼B

Artikel 5

Forordning (EF) nr. 1476/95 og (EF) nr. 2543/95 ophæves.

Artikel 6

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra den 1. november 2005.

Denne forordning er bindende i alle enkeltheder og gælder umiddelbart i hver medlemsstat.

▼M2 —————